Kom ons neem die beste uit ons verlede en bou daarop in plaas daarvan soos die regering die slegste uit die verlede wil neem en die toekoms daarmee wil afbreek.
Winston Churchill het gesê dat hoe verder jy in die toekoms wil insien, hoe verder moet jy in die verlede inkyk. Ons voorouers het in werklikheid deur 'n sterk netwerk van Helpmekaar organisasies op kulturele, ekonomiese, maatskaplike, politieke en selfhelp 'n toekoms vir die nageslag gebou.
Die belangrikste les van 200 jaar se geskiedenis is dat die toekoms nooit verby is nie. Daar kom altyd weer 'n toekoms te voorskyn. Die hede is nooit permanent nie, en die toekoms nooit vas nie. Die hede is maar net die brug tussen die verlede en die toekoms. Maar dit help nie om net op die toekoms te wag nie, want dan kry jy een wat ander vir jou beplan.
Solidariteit bou sedert 1902 'n toekoms en vier ook vanjaar sy 115de bestaansjaar. Ons grootste uitdaging is om verby Zuma en die huidige werklikheid 'n nuwe toekoms raak te sien. Bepaal self watter toekoms jy wil hê. Help Solidariteit sterk organisasies skep, en neem aktief deel aan die vorming van 'n toekoms waarin jy ook blywend, vry, veilig en voorspoedig sal kan leef. Die enigste toekoms wat jy kan voorspel, is die een wat jyself bou.
Oorsig Ons sien onself as bouers wat al vir die afgelope 115 jaar saam met geesdriftige lede besig is om te bou aan ʼn toekoms. Ten spyte van al die onsekerheid in ons land sal ons nooit ophou bou aan opleidingsinstellings nie. Ons sal aanhou om studiegeleenthede vir die lede ... Lees meer